Uncharted: Tom Holland Kongsi Gambar Pertama Nathan Drake
Nolan North, yang dikenali sebagai pelakon suara Nathan Drake untuk permainan video Uncharted, telah kongsikan gambar rasmi filem adaptasi permainan video terbitan Sony Pictures dilaman Instagram miliknya. Salah satu gambar tersebut memaparkan dia melawat set penggambaran sambil ditemani Tom Holland.  Selain itu juga, Holland turut kongsikan pandangan pertamanya sebagai Nathan Drake. Anda boleh saksikan gambar-gambar tersebut dibawah. Uncharted merupakan prekuel kepada siri permainan video dimana ia akan menceritakan Nathan Drake (Tom Holland) yang pertama kali berhadapan dengan bakal rakannya, Victor Sullivan (Mark Walberg) dan akan membentuk cerita yang akan mengaitkan keseluruhan francais permainan video Uncharted. Pengarah Zombieland dan Venom, Ruben Fleischer diberi tanggungjawab untuk mengarahkan filem ini. Menyertai Holland dan Mark Wahlberg adalah Antonio Banderas, Sophia Ali dan Tati Gabrielle.  Berdasarkan permainan video aksi penggembaraan berjudul Uncharted: Drake’s Fortune yang dihasilkan Naughty Dog dan Sony Interactive. Ia membawa pemain menyertai penggembaraan keturunan pengembara terkenal Sir Francis Drake, iaitu Nate Drake – seorang pemburu harta karun yang menjumpa kota emas El Dorado yang terletak di Amerika Selatan. Pencariaannya bagaimanapun turut disertai musuhnya dan terpaksa berhadapan dengan makhkluk-makhluk menakutkan. Uncharted akan ditayangkan pada 16 Julai 2021. 